पाएं अपने शहर की ताज़ा ख़बरें और फ्री ई-पेपरडाउनलोड करें
शराब पीने के आदी एक व्यक्ति ने नशे की हालत में अपनी पत्नी को दातर से हमला करके गंभीर जख्मी कर दिया। आरोपी के खिलाफ थाना सदर में मामला दर्ज किया गया। एएसआई राजकुमार ने बताया के गांव मनण की प्रवीन कुमारी ने बयान दिया कि उसकी शादी 10 साल पहले प्रदीप कुमार के साथ हुई थी।
प्रवीन ने बताया कि उसका पति प्लंबर का काम करता है और शराब पीने का आदी है। अकसर उसके साथ मारपीट करता रहता है, जिसको लेकर कई बार उनके बीच राजीनामा भी हुआ। प्रवीन कुमारी ने बताया के 30 अप्रैल को वह घर पर ही थी कि रात करीब साढ़े 9 बजे उसका पति प्रदीप शराब के नशे की हालात में घर आया और उसके साथ गाली गलोच करने लगा।
उसने दातर के साथ हमला कर उसको जख्मी कर दिया। प्रवीन कुमारी ने बताया कि उसकी दो बेटियां है और उसका पति हमेशा उसको इस बात को लेकर झगड़ा करता था कि उसने बेटा पैदा नहीं किया। एएसआई राजकुमार ने बताया के प्रवीन कुमारी के बयान और मेडिकल रिपोर्ट के आधार पर प्रदीप कुमार पर केस दर्ज कर कानूनी कार्रवाई जारी रखी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn